
REFERAT DE APROBARE
privind aprobarea acordării în folosință gratuită a spațiului situat în Drobeta Turnu Severin, strada Decebal, numărul 39A Asociației Împreună pentru Mehedinți,			pentru un termen  de cinci ani 
     Având în vedere :
1. adresa formulată de către Asociația Împreună pentru Mehedinți, înregistrată sub nr. 22335/08.06.2023;
1. raportul de activitate întocmit de Asociația Împreună pentru Mehedinți înregistrat sub nr. 22630/12.06.2023;
1. dispozițiile art.108 lit.d din OUG nr. 57/2019 privind Codul administrativ, conform cărora ”consiliile locale și consiliile județene hotărăsc ... ca bunurile ce aparțin domeniului public sau privat, local sau județean, după caz, să fie : d) date în folosință gratuită instituțiilor de utilitate publică”
1. dispozițiile art.362 alin.2 din OUG nr. 57/2019 privind Codul administrativ, conform cărora ”bunurile proprietate privată a unităților administrativ-teritoriale pot fi date în folosință gratuită, pe termen limitat, după caz, persoanelor juridice fără scop lucrativ, care desfășoară activitate de binefacere sau de utilitate publică, ori serviciilor publice”
1. dispozițiile art.41, alin.1,lit.a din OG nr. 26/2000 cu privire la asociații și fundații conform cărora recunoasterea utilității publice conferă unei asociații dreptul de a i se atribui în folosință gratuită bunuri proprietate publică;
1. scopul și obiectivele Asociație Împreuna pentru Mehedinți, privind promovarea și implementarea la toate nivelurile de proiecte economice, sociale, educaționale, culturale, ecologice, turistice și sportive; 
1. preocuparea asociației respective pentru identificarea și ajutorarea copiilor și a persoanelor aflate în dificultate cu o situație materială precara și a familiilor nevoiașe, precum și a bătrânilor defavorizați;
1. preocuparea asociației respective pentru sprijinirea instituțiilor administrației publice locale și centrale de pe teritoriul Județului Mehedinti în implementarea și aplicarea modelului european;
1. obiectivul asociației menționate privind promovarea valorilor culturale, istorice, turistice și economice mehedințene în spațiul național și internațional;
1. preocuparea  Asociației Împreună pentru Mehedinți privind protecția și menținerea unui mediu înconjurător curat;
1. demersurile asociației privind conștientizarea cetățenilor cu privire la schimbările impuse de modul de dezvoltare în conformitate cu cerintele europene în toate domeniile vieții sociale;
       Față de aceste considerente  supun spre aprobare proiectul de hotărâre privind aprobarea acordării în folosință gratuită a spațiului situat în Drobeta Turnu Severin, strada Decebal, numărul 39A, Asociației Împreună pentru Mehedinți,	 pentru un termen  de cinci ani .



VICEPRIMAR
DANIEL CÎRJAN

